INSTRUCCIONS PER A LA MATRÍCULA DEL CURS 2011-12 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1803)
  + [Valencià](/va/acuerdo/1803)






Selector de idioma

Leer

* [Español](/es/acuerdo/1803)
* [Valencià](/va/acuerdo/1803)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





INSTRUCCIONS PER A LA MATRÍCULA DEL CURS 2011-12[Butlletí Oficial Universitat d'Alacant](/ca/Publicacion)
=========================================================================================================

Secretaria General

Butlletí Oficial Universitat d'Alacant





INSTRUCCIONS PER A LA MATRÍCULA DEL CURS 2011-12

Data d'aprovació
:   29/06/2011

Data de publicació
:   05/07/2011

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1803.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1803)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1803)
  + [Compartir acuerdo en 

    X](https://twitter.com/intent/tweet?via=UA_Universidad&text=INSTRUCCIONS PER A LA MATRÍCULA DEL CURS 2011-12&url=https://www.boua.ua.es/va/acuerdo/1803)

**Títol:** INSTRUCCIONS PER A LA MATRÍCULA DEL CURS 2011-12

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 29 de juny de 2011

INSTRUCCIONS PER A LA MATRÍCULA DEL CURS 2011-12

Aquest document estableix els diferents aspectes relacionats amb la matrícula a la Universitat d'Alacant per als estudis oficials regulats en el Reial Decret 1497/1987, de 27 de novembre (BOE 14.12.1987) pel qual s'estableixen les directrius generals comunes dels plans d'estudis dels títols universitaris de caràcter oficial, el RD 56/2005, de 21 de gener, pel qual es regulen els estudis universitaris oficials de postgrau (modificat pel RD 189/2007, de 9 de febrer), el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i el Reial Decret 778/1998, de 30 d'abril, pel qual es regula el tercer cicle d'estudis universitaris, l'expedició i obtenció del títol de doctor i altres estudis de postgrau, així com els estudis propis de postgrau i especialització i els estudis de pregrau de primer i segon cicle regulats en la Normativa de títols propis de la Universitat d'Alacant aprovada per la Junta de Govern el 17 de març de 2000.

1. 1.       CONVOCATÒRIA

Al mes de juny, la Universitat d'Alacant publica la convocatòria de matrícula dels diferents estudis per al curs acadèmic següent. Aquesta convocatòria inclourà el calendari d’introducció de dades i de presentació de documentació, així com informació relativa a la sala d'automatrícula i la relació de la documentació que l’alumnat ha d’aportar en cada cas.

La Universitat podrà informar sobre la convocatòria de manera individualitzada a l’alumnat del curs anterior i als admesos i admeses per a iniciar estudis amb un límit màxim d'admissió (LMA).

1. 2.       CALENDARI DE PREINSCRIPCIÓ

|  |  |  |
| --- | --- | --- |
| Calendari de preinscripció | | |
| Estudis | Període | Unitat |
| Grau (1r curs) | Del 14 de juny al 5 de juliol de 2011 | Servei d'Alumnat |
| Grau (cursos d'adaptació) | Establit per cada centre | El centre que imparteix l'estudi |
| 2n cicle | Establit per cada centre | El centre que imparteix l'estudi |
| Màsters universitaris | De l'1 al 17 de juny de 2011 | Centre d'Estudis de Doctorat i Postgrau CEDIP |
| Tercer cicle (doctorat) | Del 5 al 15 de setembre de 2011 |

1. 3.       CALENDARI DE MATRÍCULA

L'accés al programa d'automatrícula s’ha de fer a través de la pàgina web de la UA (http://www.ua.es/es/index.html), amb un codi d'usuari i una contrasenya. L’alumnat introdueix les dades de matrícula seguint les instruccions del programa.

Una vegada s’han introduït les dades, s'obtindrà un informe amb la relació de les assignatures matriculades i el càlcul aproximat de l'import de la matrícula. Aquest informe no té cap validesa com a acreditació, però és el comprovant que demostra la introducció de les dades.

L’alumnat que inicie estudis de grau procedents de la primera fase de preinscripció y el de tercer cicle, en acabar d’introduir les dades, obtindrà la carta de pagament de matrícula. L'import total de la matrícula d'aquest alumnat pot veure's modificat per la publicació oficial de les taxes aplicables o per la incorporació de nous conceptes resultants de la comprovació de les dades que requerisquen una justificació documental.

|  |  |  |  |
| --- | --- | --- | --- |
| Lloc | Estudis impartits per | Període | Horari |
| Biblioteca General | Facultat de Ciències Econòmiques   i Empresarials | Del 21 al  28 de juliol | De 09.00 a 19.45 h |
| Facultat de Ciències de la Salut |
| Tots els centres | De l'1 al 20 de setembre | De 09.00 a 20.00 h |
| Del 10 al 14 d'octubre | De 09.00 a 20.00 h |
| Facultat de Ciències | Facultat de Ciències | Del 21 al 28 de juliol | De 09.00 a 14.00 h |
| Facultat de Dret | Facultat de Dret |
| Facultat d'Educació | Facultat d'Educació |
| Facultat de Filosofia i Lletres | Facultat de Filosofia i Lletres |
| Escola Politècnica Superior | Escola Politècnica Superior |

3.1.  ESTUDIS DE GRAU

3.1.1.  Estudiants de nou ingrés procedents de la preinscripció

   Si han obtingut una plaça en la preinscripció de juny: del 21 al 26 de juliol

Moviment de les llistes per a cobrir les vacants que hagen quedat: 27 i 28 de juliol

Termini per a confirmar que es vol continuar en llista d'espera: 29 de juliol

   Si han obtingut una plaça en la preinscripció de setembre: del 29 de setembre al 3 d’octubre

Moviment de les llistes per a cobrir les vacants que hagen quedat: el 4 i 5 d’octubre

Termini per a confirmar que es vol continuar en llista d'espera: 6 d’octubre

La llista d'espera de cada estudi està formada pels qui han sol·licitat l'accés a aquest estudi i no han sigut admesos.

Els moviments de llista es produeixen quan l’alumnat admès en un estudi deixa la seua plaça vacant perquè no s’ha matriculat en el termini establert. Aquestes places vacants s'ofereixen diàriament durant el període establit per al moviment de llistes. Cada dia s'ofereixen les vacants que hi haja en el moment i els que siguen admesos i admeses han de matricular-se aquest mateix dia. En cas contrari, s'entendrà que renuncien a la plaça. El procés es repeteix la resta de dies que dura aquest període.

Una vegada ha finalitzat el període de moviment de les llistes, qui vulga continuar en llista d'espera haurà de sol·licitar-ho a la direcció del centre a través del formulari en línia, ja que si no ho fan s'entendrà que renuncien a continuar en la llista d'espera. Amb totes les sol·licituds es confeccionarà una nova llista d'espera.

3.1.2.      Estudiants que continuen estudis de grau

L'alumnat que es matricule per a continuar els estudis de grau pot fer-ho de l'1 al 7 de setembre de 2011.

La distribució de les cites de matrícula de l’alumnat de grau es realitza atenent a la nota d'accés a l'estudi, obtingut en el procés de preinscripció.

3.1.3.      Estudiants de nou ingrés procedents d'estudis en extinció

L'alumnat que es matricule en els estudis de grau que substitueixen el pla en extinció que estava cursant podrà fer-ho de l'1 al 20 de setembre de 2011.

3.1.4.      Estudiants dels cursos d'adaptació al grau

L'alumnat admès en els cursos d'adaptació al grau es matricularà del 6 al 20 de setembre de 2011.

3.2. ESTUDIS DE PRIMER I SEGON CICLE

3.2.1. Estudiants que continuen estudis

El període de matrícula és del 6 al 20 de setembre de 2011. Durant aquest període es poden introduir i modificar les dades de matrícula.

Els terminis per a sol·licitar el trasllat d'expedient per a la continuació d'estudis els establirà cada centre. Les sol·licituds s'han d’enviar a la direcció del centre.

3.2.2. Estudiants que inicien un segon cicle

Els terminis de matrícula de l'alumnat admès són:

      -  Si ha obtingut plaça en la preinscripció de juliol: del 6 al 20 de setembre

          Moviment de llistes per a cobrir les vacants que hagen quedat: 21 i 22 de setembre

Termini per a confirmar que es vol continuar en la llista d'espera: 23 de setembre

  -   Si ha obtingut plaça en la preinscripció de setembre: del 10 al 14 d’octubre

Moviment de llistes per a cobrir les vacants que hagen quedat: 17 d’octubre

Termini per a confirmar que es vol continuar en la llista d'espera: 18 d’octubre

3.3. ESTUDIS DE MÀSTERS UNIVERSITARIS

Els terminis de matrícula  per a l'alumnat de nou ingrés seran del 25 de juliol al 5 de setembre de 2011.

El període de matrícula per als que continuen estudis serà del 6 al 20 de setembre de 2011.

Es poden introduir i modificar les dades de matrícula durant aquests períodes.

3.4. ESTUDIS DE TERCER CICLE

El període de matrícula dels estudis regulats pels RD 778/1998 i RD 56/2005 és del 6 al 20 de setembre. Per als estudis regulats pel RD 1393/2007 és del 20 al 26 d'octubre.

3.5. ESTUDIS PROPIS DE POSTGRAU I ESPECIALITZACIÓ

Dependrà dels terminis que s'establisquen específicament per a cada estudi.

4.       DOCUMENTACIÓ NECESSÀRIA PER A FORMALITZAR LA MATRÍCULA

La documentació necessària podrà presentar-se personalment o, si es prefereix, remetre-la per correu certificat, fent constar en cada document les dades personals (nom i cognoms, i nombre de DNI, NIE o Passaport), així com l'estudi al que correspon.

Si haguera algun error o deficiència en la documentació presentada, la Secretaria del centre ho comunicarà perquè resolga el problema. Si no es presenta la documentació requerida, es procedirà, prèvia notificació, a l'anul·lació de la seua matrícula.

4.1.       ESTUDIS DE GRAU

La documentació relacionada en l'annex I s’haurà de presentar en la secretaria del centre, llevat de la sol·licitud de beca i la documentació necessària que es publicarà en la pàgina web de la Unitat de Beques:

<http://sa.ua.es/va/becas/>

El termini per a presentar la documentació exigida per a la matrícula finalitza el 30 de setembre, però si la matrícula és posterior, ha de ser el mateix dia establert per a la matrícula.

4.2. ESTUDIS DE PRIMER I SEGON CICLE

La documentació relacionada en l'annex II s’haurà de presentar en la secretaria del centre, llevat de la sol·licitud de beca i la documentació necessària que es publicarà en la pàgina web de la Unitat de Beques:

<http://sa.ua.es/va/becas/>

El termini per a presentar la documentació exigida per a la matrícula finalitza el 30 de setembre, però si la matrícula és posterior, ha de ser el mateix dia establert per a la matrícula.

4.3. ESTUDIS DE MÀSTERS UNIVERSITARIS

La documentació relacionada en l'annex III s’haurà de presentar en la secretaria del centre responsable del màster, llevat de la sol·licitud de beca i la documentació necessària que es publicarà en la pàgina web de la Unitat de Beques:

<http://sa.ua.es/va/becas/>

El termini per a presentar la documentació exigida per a la matrícula finalitza el 30 de setembre, però si la matrícula és posterior, ha de ser el mateix dia establert per a la matrícula.

4.4. ESTUDIS DE TERCER CICLE

La documentació necessària per a la matrícula relacionada en l'annex IV es presentarà al CEDIP durant el termini de matrícula de cada estudi.

4.5. ESTUDIS PROPIS DE POSTGRAU I ESPECIALITZACIÓ

En els terminis que s'establisquen per a cada estudi, s’ha de presentar al CEDIP la documentació necessària per a la matrícula (relacionada en l'annex V).

Les beques per a aquest tipus d'estudis es regeixen per la seua pròpia normativa i per les convocatòries que per a cada curs acadèmic es publiquen. Més informació en

http://www.ua.es/va/cedip/index.html

  5.       SOBRE VIRTUAL

El sobre virtual és la funcionalitat que la UA utilitza des del curs 2009-10 per a substituir el tradicional sobre de matrícula que s'enviava al domicili de l'alumnat i que incloïa les instruccions per a la matrícula, a més d’altra informació rellevant per a l'alumnat. Cada titulació estableix el contingut del seu sobre virtual a través de la pàgina web següent:

<http://web.ua.es/va/preinscripcion-matricula/preinscripcio-matricula.html>

6.       TARGETA UNIVERSITÀRIA (TIU)

Per primera vegada, en el procés de matrícula del curs 2011-12, l'alumnat pot sol·licitar l'emissió de la TIU de manera electrònica, ja que s'ha eliminat el requisit de documentació que exigia lliurar una fotografia pegada en l'imprès de sol·licitud. L'alumnat que sol·licite l'emissió de la TIU per primera vegada ha de transmetre la seua fotografia a través del campus virtual. Per això, aquesta imatge ha d’estar digitalitzada.

La pujada de l’arxiu de la imatge personal serà un requisit imprescindible per a la formalització de la matrícula.

1. CARTA DE PAGAMENT DE MATRÍCULA

Aquest apartat no és aplicable per als estudis propis de postgrau i especialització.

7.1. EMISSIÓ DE LES CARTES DE PAGAMENT

Una vegada ha finalitzat el període d'introducció de dades i recepció de la documentació, després de les comprovacions adients, la Universitat emet les cartes de pagament de les taxes de matrícula d'acord amb el detall següent:

¿ Primer termini de matrícula per a estudiants que inicien estudis de grau, procedents de la primera fase de preinscripció: En aquest cas, la generació de les cartes de pagament del primer termini es produïx de forma immediata a la introducció de dades en l'automatrícula. Aquest primer termini, el pagament del qual no podrà domiciliar-se, s’haurà de pagar en la primera setmana d’agost de 2011.

¿ Primer termini de matrícula per a l'alumnat de tercer cicle: les cartes de pagament corresponents a les taxes de matrícula de l'alumnat de tercer cicle també es generaran de forma immediata al finalitzar la introducció de dades en l'automatrícula. Aquest primer termini no podrà domiciliar-se i s’haurà de pagar en la primera quinzena de novembre de 2011.

¿ Primer termini de matrícula per a l'alumnat que inicia estudis de màster universitari, el pagament es realitzarà en la segona quinzena d’octubre de 2011.

¿ Primer termini per a estudiants que continuen estudis de grau, primer i segon cicle i màsters universitaris, el pagament es realitzarà en la segona quinzena d’octubre de 2011.

¿ Primer termini per a estudiants que inicien estudis de grau procedents de la segona fase de preinscripció (setembre), el pagament es realitzarà en la primera quinzena de novembre de 2011.

 ¿ Segon termini de matrícula de tots els estudis: el pagament es realitzarà en la segona quinzena de gener de 2012.

Amb posterioritat a l'emissió de les cartes de pagament es procedirà al cobrament per domiciliació bancària de les matrícules corresponents.

7.2. CARTA DE PAGAMENT DE MATRÍCULA

La carta de pagament de la matrícula pot incloure els conceptes següents:

* Activitat docent: segons les dades introduïdes i els que consten en els expedients.
* Obertura d'expedient: cada vegada que s'accedeix a un estudi en la Universitat d'Alacant. En cas que es cursen diversos estudis alhora cal pagar cada estudi per separat.
* Expedició de targeta d'identitat: es paga cada curs acadèmic en què es matricule. En cas que es cursen diversos estudis alhora cal pagar només en un dels estudis matriculats.
* Expedició de certificat de la Prova d'Aptitud per a l'accés a la Universitat.
* Quota de l’assegurança escolar obligatòria, i del voluntari, si s’escau.
* Aplicació, si s’escau, de l'import mínim a què fa referència l'article 146.7 del Decret Legislatiu 1/2005, de 25 de febrer (DOGV de 22 de març de 2005) del Consell de la Generalitat pel qual s'aprova el text refós de la Llei de Taxes de la Generalitat.

  7.3. TAXES DE MATRÍCULA

L'import de les taxes de matrícula es calcula segons el que disposa el Decret Legislatiu 1/2005 de 25 de febrer esmentat i aplicant les tarifes que cada any fixa el Consell de la Generalitat Valenciana.

  7.4. EXEMPCIONS I BONIFICACIONS

Només s'han d’aplicar les exempcions i les bonificacions al que es refereix l'article 148 del Decret Legislatiu 1/2005, de 25 de febrer, després de comprovar la documentació aportada com a acreditativa del dret a la bonificació o l’exempció que sol·liciteu. Aquestes exempcions i bonificacions són les següents:

-          Sol·licitants de beca.

-          Ser família nombrosa.

-          Tenir alguna discapacitat.

-          Ser víctima de bandes armades i elements terroristes.

-          Haver obtingut la qualificació matrícula d'honor o el premi extraordinari en batxillerat, per a els qui inicien estudis de grau.

-          Obtenir la qualificació de matrícula d'honor en una o més assignatures de les matriculades en el curs acadèmic anterior en els mateixos estudis.

La Universitat d'Alacant requereix el pagament cautelar de les taxes de matrícula als qui sol·liciten beca i no complisquen els requisits establits en les corresponents ordres ministerials i de conselleria per les quals es convoquen beques i ajudes per als estudis universitaris.

7.5. ASSEGURANÇA ESCOLAR OBLIGATÒRIA

La quota anual de l’assegurança escolar s'inclou en la carta de pagament de la matrícula a tots els qui, segons les dades que aporten o que consten en el seu expedient, reuneixen els requisits d'edat (\*) i nacionalitat per a obtenir un benefici d’aquesta assegurança. Els que ja hagen pagat la quota de l’assegurança escolar corresponent a l'any acadèmic en què es matriculen (en un altre centre d'estudis) han d'aportar una fotocòpia acarada amb el justificant d'aquest pagament perquè no se'ls incloga de nou en la carta de pagament.

No pot acollir-se a aquesta assegurança l'alumnat de títols propis no oficials de pregrau. No obstant això, tenen l'obligatorietat d'adscriure's a una de les assegurances voluntàries.

(\*) El pagament de l’assegurança escolar és obligatòria per a tots els i les estudiants que no tinguen 28 anys quan s'inicie el curs escolar en què es matriculen. El curs escolar comença el dia 15 de setembre i acaba el dia 14 de setembre de l'any següent.

    7.6. ASSEGURANÇA VOLUNTÀRIA

La Universitat d'Alacant ofereix a l’alumnat la possibilitat de contractar una assegurança voluntària d'accidents, com a complementària del Segur Escolar, o com a supletòria d'aquest per a els qui no reunisquen els requisits per a beneficiar-se d’aquesta assegurança escolar.

En el sobre virtual per a l’alumnat s’inclou un fullet amb informació sobre cobertures i l’import de la prima anual de l’assegurança voluntària.

La contractació de l’assegurança es formalitza en el moment de la matrícula (a través del programa d'automatrícula) i l’import s'inclou en la carta de pagament.

  7.7. MANERA I TERMINIS DE PAGAMENT

Segons l'article 147 del Decret Legislatiu 1/2005, de 25 de febrer, el pagament de la matrícula es pot fer efectiu en una sola vegada, al començament del curs, o bé de manera fraccionada, en dos terminis, que s’ingressen en formalitzar la matrícula, el primer, i durant la segona quinzena del mes de gener, el segon. L'impagament d'algun d'aquests terminis comporta l'anul·lació automàtica de la matrícula, sense dret al reintegrament de les quantitats que s'hagueren abonat. Per als estudis de títols no oficials es pot establir un nombre de terminis diferent.

Els qui ho preferisquen podran acollir-se a la modalitat d’un únic pagament. En cas que sol·liciten la convocatòria extraordinària de desembre (CED) per a totes les assignatures en què es matriculen, se'ls emet una única carta de pagament per l'import total de la matrícula, independentment de la manera en què es faça el pagament.

L'alumnat sol·licitant de beca, a més dels que tinguen dret a exempcions o bonificacions que suposen la totalitat de les taxes acadèmiques, no pot domiciliar el pagament de la matrícula. Tampoc pot ser domiciliat el primer termini de la matrícula dels alumnes que inicien estudis de grau procedents de la primera fase de preinscripció.

La domiciliació bancària es pot fer en qualsevol banc o caixa d'estalvis. En cas de no poder domiciliar el pagament de la matrícula, s'emet una carta de pagament per a l’abonament en efectiu en qualsevol oficina de la CAM, el Banco de Santander, BANCAIXA o Caja Murcia, o en qualsevol caixer automàtic de la CAM, BANCAIXA, Caixa Murcia o de la xarxa de caixers TELEBANCO 4B, així com a través dels serveis de banca electrònica d'aquestes entitats.

7.8. JUSTIFICANT DEL PAGAMENT

En cas de domiciliació bancària, una vegada efectuat el càrrec de les taxes de matrícula en el compte designat, és responsabilitat de l'entitat bancària la notificació del justificant de pagament.

En cas que el pagament es faça en efectiu, el justificant és la carta de pagament amb la validació mecànica o el segell de l'entitat financera on s'haja efectuat, o si s’escau, el comprovant del caixer automàtic.

  7.9. EFECTES DEL PAGAMENT

El pagament del primer termini de les taxes constitueix la formalització definitiva de la matrícula, excepte l’anul·lació posterior per l’impagament del segon termini o per qualsevol altra de les causes previstes en la normativa vigent.

La validesa de la matrícula està condicionada pel pagament de les taxes corresponents i la comprovació de les dades i els documents aportats. L'impagament d'algun dels rebuts de la matrícula en els terminis establerts comportarà l'anul·lació d’aquesta en totes i cadascuna de les assignatures matriculades, amb la consegüent nul·litat dels efectes acadèmics que, si escau, s'haguessin produït.

La falsedat de les dades o els documents comporta l'anul·lació de la matrícula, sense perjudici de les responsabilitats civils o penals que se’n deriven.

1. 8.       DISPOSICIÓ DEROGATÒRIA ÚNICA

Queden derogats els terminis que contradiguen el que s’ha establert en aquesta instrucció.

ANNEX I DOCUMENTACIÓ QUE CAL PRESENTAR PER A LA MATRÍCULA DE GRAU

1. PER A TOT L'ALUMNAT:

* Número del compte bancari (entitat, oficina, DC i el número de compte) al qual es domicilia el pagament (no cal presentar un document, sinó que només cal consignar les dades en el programa d'automatrícula).
* Si formeu part d'una família nombrosa, adjunteu una fotocòpia acarada (\*) del títol actualitzat, excepte si ja ho haveu presentat en el curs anterior al mateix centre i no està caducat en la data de començament oficial del curs acadèmic (13/09/2011).
* Si haveu obtingut matrícula d'honor global del 2n curs de batxillerat o el premi extraordinari en batxillerat, adjunteu una fotocòpia acarada (\*) del certificat corresponent.
* Si ja haveu pagat l’assegurança escolar en un altre centre, adjunteu el justificant corresponent d'aquest pagament.
* Si sol·liciteu el reconeixement de crèdits, cal que adjunteu a la sol·licitud que us han de subministrar a la secretaria la documentació que s'indica.
* Si sol·liciteu beca, en la pàgina web de la Unitat de Beques: <http://sa.ua.es/va/becas/>, podeu informar-vos sobre quan i on s’han de lliurar la sol·licitud i la documentació necessària.
* Si sol·liciteu l’exempció de taxes perquè teniu una discapacitat igual o superior al 33% heu de presentar una fotocòpia acarada (\*) amb el certificat d’aquesta circumstància.
* Si sou víctimes de bandes armades i elements terroristes, heu de lliurar una fotocòpia acarada (\*) dels documents següents: el que acredita que sou víctimes de bandes armades i elements terroristes i, en cas que sigueu fills o filles d’una persona reconeguda com a víctima, el llibre de família i l’última declaració de l'IRPF dels pares.

2.  PER A ESTUDIANTS DE NOU INGRÉS:

* Fotocòpia del DNI (en cas de nacionalitat espanyola) o del número d'identificació d'estrangers (NIE) o el passaport (si no teniu nacionalitat espanyola).
* Emplenament de la sol·licitud electrònica de la targeta d'identificació universitària (TIU) a través del campus virtual. La fotografia s'ha de descarregar en format digital.

2.1.    Si us matriculeu per primera vegada i procediu de Selectivitat:

* Fotocòpia acarada (\*) de la targeta de selectivitat.
* Carta de pagament que demostre que haveu pagat les taxes de trasllat, si veniu d'una universitat que no pertany a la Comunitat Valenciana.

2.2.    Si us matriculeu per primera vegada i procediu d’FP:

* Fotocopia acarada (\*) del títol i de l'acreditació de qualificacions per a l'admissió en la universitat.

2.3.    Si heu fet un trasllat d'expedient des d'un altre centre universitari:

* Carta de pagament que demostre que haveu pagat les taxes de trasllat, emesa pel centre d'origen.

2.4.   Si ja teniu una llicenciatura, un grau o una diplomatura:

* Fotocòpia acarada (\*) del títol universitari oficial.

2.5.   Si haveu superat les proves d'accés per a majors de 25 anys:

* Fotocòpia acarada (\*) del justificant que demostre que haveu superat les proves d'accés per a majors de 25 anys.
* Justificant del pagament de les taxes de trasllat si les proves no les haveu superat en aquesta universitat.

2.6.   Si haveu superat les proves d'accés per a majors de 40 o 45 anys:

* Fotocòpia acarada (\*) del justificant que demostre que haveu superat les proves d'accés corresponents.

(\*) Per a acarar una fotocòpia heu de lliurar també el document original. Després de comprovar l'autenticitat de la còpia us retornen l'original. No cal lliurar en el mateix moment l’original si les fotocòpies ja estan compulsades per l'organisme emissor del document original, per un notari o si es tracta de documents estrangers, si ja estan acarades i legalitzades per les representacions diplomàtiques o consulars d'Espanya al país de procedència del document.

ANNEX II DOCUMENTACIÓ QUE CAL PRESENTAR PER A LA MATRÍCULA DE PRIMER I SEGON CICLE

1. PER A TOT L'ALUMNAT:

* Número del compte bancari (entitat, oficina, DC i número de compte) al qual es domicilia el pagament (no cal presentar un document, sinó que només cal consignar les dades en el programa d'automatrícula).

* Si formeu part d'una família nombrosa, adjunteu una fotocòpia acarada (\*) del títol actualitzat, excepte si ja ho haveu presentat en el curs anterior en el mateix centre i no està caducat en la data de començament oficial del curs acadèmic (13/09/2011).

* Si ja haveu pagat l’assegurança escolar en un altre centre, adjunteu el justificant corresponent d'aquest pagament.

* Si sol·liciteu la convalidació d'estudis, cal que adjunteu a la sol·licitud que us han de subministrar en la Secretaria la documentació que s'indica.

* Si sol·liciteu beca, en la pàgina web de la Unitat de Beques http://sa.ua.es/va/becas/ podeu informar-vos sobre quan i on s’han de lliurar la sol·licitud i la documentació necessària.

* Si sol·liciteu l’exempció de taxes perquè teniu una discapacitat igual o superior al 33% heu de presentar una fotocòpia acarada (\*) amb el certificat d'aquesta circumstància.

* Si sou víctimes de bandes armades i elements terroristes, heu de lliurar una fotocòpia acarada (\*) dels documents següents: el document que acredita que sou víctimes de bandes armades i elements terroristes i, en cas de sigueu fills d’una persona reconeguda com a víctima, el llibre de família i l’última declaració de l'IRPF dels pares.

2. PER A ESTUDIANTS DE NOU INGRÉS EN ESTUDIS DE SEGON CICLE:

* Fotocòpia del DNI (en cas de nacionalitat espanyola) o del número d'identificació d'estrangers (NIE) o del passaport (si no teniu nacionalitat espanyola).

* Emplenament de la sol·licitud electrònica de la targeta d'identificació universitària (TIU) a través del campus virtual. La fotografia s'ha de descarregar en format digital.

* Fotocòpia acarada (\*) del títol universitari oficial, o del certificat acadèmic personal del primer cicle superat que dóna accés a l'estudi.

* Carta de pagament que demostre que haveu pagat les taxes de trasllat, emès pel centre d'origen, si haveu fet un trasllat d'expedient des d'un altre centre universitari.

(\*) Per a acarar una fotocòpia heu de lliurar també el document original. Després de comprovar l'autenticitat de la còpia us tornen l'original. No cal lliurar l’original en el mateix moment si les fotocòpies ja estan compulsades per l'organisme que va emetre el document original, per un notari o si es tracta de documents estrangers, si ja estan acarades i legalitzades per les representacions diplomàtiques o consulars d'Espanya al país de procedència del document.

ANNEX III DOCUMENTACIÓ QUE CAL PRESENTAR PER A LA MATRÍCULA DE MÀSTERS UNIVERSITARIS

1. 1.    PER A TOT L'ALUMNAT:

* Número del compte bancari (entitat, oficina, DC. i número de compte) al qual es domicilia el pagament (no cal presentar un document, sinó que només cal consignar les dades en el programa d'automatrícula).

* Si formeu part d'una família nombrosa, adjunteu una fotocòpia acarada (\*) del títol actualitzat, excepte si ja ho haveu presentat en el curs anterior al mateix centre i no està caducat en la data de començament oficial del curs acadèmic (13/09/2011).

* Si ja haveu pagat l’assegurança escolar en un altre centre, adjunteu el justificant corresponent d'aquest pagament.

* Si sol·liciteu beca, en la pàgina web de la Unitat de Beques: [http://sa.ua.es/va/becas](http://sa.ua.es/va/becas/)/ podeu informar-vos sobre quan i on s'han de lliurar la sol·licitud i la documentació necessària.

* Si sol·liciteu l’exempció de taxes perquè teniu una discapacitat igual o superior al 33% heu de presentar una fotocòpia acarada (\*) amb el certificat d’aquesta circumstància.

* Si sou víctimes de bandes armades i elements terroristes, heu de lliurar una fotocòpia acarada (\*) dels documents següents: el document que acredita que sou víctimes de bandes armades i elements terroristes i, en cas que sigueu fills d’una persona reconeguda com a víctima, el llibre de família i l'última declaració de l'IRPF dels pares.

1. 2.    PER A ESTUDIANTS QUE INICIEN ESTUDIS

* Fotocòpia del DNI (en cas de nacionalitat espanyola) o del número d'identificació d'estrangers (NIE) o del passaport (si no teniu nacionalitat espanyola).
* Original o fotocòpia compulsada o acarada (\*) del títol que dóna accés a l'estudi.
* Emplenament de la sol·licitud electrònica de la targeta d'identificació universitària (TIU) a través del campus virtual. La fotografia s'ha de descarregar en format digital.

Els estudiants que inicien estudis del Màster Universitari per a professor d'educació secundària, ensenyaments artístics, d'idiomes i els esportius, han d'aportar, a més de la documentació anterior:

* L'acreditació que demostre que tenen superat el nivell B1 d'un dels idiomes estrangers exigits en aquesta Universitat.

3. CARACTERÍSTIQUES DELS DOCUMENTS EXPEDITS A L'ESTRANGER

Han de ser oficials i estar expedits per les autoritats competents, d'acord amb l'ordenament jurídic del país que es tracte, així com traduïts oficialment al castellà. La traducció ha d'estar feta:

* per qualsevol representació diplomàtica o consular de l'Estat espanyol a l'estranger.
* per la representació diplomàtica o consular a Espanya del país on el/la sol·licitant és ciutadà/na o, si escau, del de procedència del document.
* per un traductor/a jurat/da, degudament autoritzat/da o inscrit/a a Espanya mitjançant el nomenament del Ministeri d'Afers Exteriors.

Han de presentar-se legalitzats per via diplomàtica o, si escau, mitjançant la postil·la del Conveni de l'Haia. Aquest requisit no s'exigirà als documents expedits per les autoritats dels Estats membres de la Unió Europea o els signataris de l'Acord sobre l'Espai Econòmic Europeu.

(\*) Per a acarar una fotocòpia heu de lliurar també el document original. Després de comprovar l'autenticitat de la còpia us tornen l'original. No cal lliurar l'original en el mateix moment si les fotocòpies ja estan compulsades per l'organisme emissor del document original, per un notari o si es tracta de documents estrangers, si ja estan acarades i legalitzades per les representacions diplomàtiques o consulars d'Espanya en el país de procedència del document. També s'admeten les còpies acarades pels organitzadors dels estudis sempre que l'acarament complisca amb els requisits establits per les instruccions dictades per la Secretaria General de la Universitat d'Alacant

(<http://www.ua.es/secretaria.gral/va/compulsas.pdf>).

ANNEX IV DOCUMENTACIÓ QUE CAL PRESENTAR PER A LA MATRÍCULA DE TERCER CICLE

1. 1.    EN TOTS ELS CASOS:

* Número del compte bancari (entitat, oficina, DC i número de compte) al qual es domicilia el pagament (no cal aportar un document, sinó que només cal consignar les dades en el programa d'automatrícula).

* Si formeu part d'una família nombrosa, adjunteu una fotocòpia acarada (\*) del títol actualitzat, excepte si ja ho haveu presentat en el curs anterior al mateix centre i no està caducat en la data de començament oficial del curs acadèmic (13/09/2011).

* Si ja heu pagat l’assegurança en un altre centre, adjunteu el justificant corresponent d'aquest pagament.

* Si sol·liciteu l’exempció de taxes perquè teniu una discapacitat igual o superior al 33% heu de presentar una fotocòpia acarada (\*) amb el certificat d’aquesta circumstància.

* Si sou víctimes de bandes armades i elements terroristes, heu de lliurar una fotocòpia acarada (\*) dels següents documents: el que acredita que sou víctimes de bandes armades i elements terroristes i, en cas que sigueu fills d’una persona reconeguda com a víctima, el llibre de família i l'última declaració de l'IRPF dels pares.

* Si sou becaris de un projecte d'investigació, adjunteu una fotocòpia acarada de la credencial actualitzada de becari/a.

2.  PER A ESTUDIANTS QUE INICIEN ESTUDIS

* Emplenament de la sol·licitud electrònica de la targeta d'identificació universitària (TIU) a través del campus virtual. La fotografia s'ha de descarregar en format digital.

* Original o fotocòpia compulsada o acarada (\*) de la documentació lliurada en la fase de preinscripció.

3. CARACTERÍSTIQUES DELS DOCUMENTS EXPEDITS A L'ESTRANGER

Establides en el punt 3 de l'annex III.

(\*) Per a acarar una fotocòpia heu de lliurar també el document original. Després de comprovar l'autenticitat de la còpia us tornen l'original. No cal lliurar l'original en el mateix moment si les fotocòpies ja estan compulsades per l'organisme emissor del document original, per un notari o si es tracta de documents estrangers, si ja estan acarades i legalitzades per les representacions diplomàtiques o consulars d'Espanya al país de procedència del document. També s'admetran les còpies acarades pels organitzadors dels estudis sempre que l'acarament complisca els requisits establits per les instruccions dictades per la Secretaria General de la Universitat d'Alacant

(<http://www.ua.es/secretaria.gral/va/compulsas.pdf>).

  ANNEX V  DOCUMENTACIÓ QUE CAL PRESENTAR PER A LA MATRÍCULA D'ESTUDIS PROPIS DE POSTGRAU I ESPECIALITZACIÓ

Des del moment en què formalitzeu la matriculació en el Campus Virtual i fins als 15 primers dies des de l'inici del curs, heu de presentar al CEDIP la documentació següent:

* En el cas de titulats per la Universitat d'Alacant (UA)

-          Si el títol que us dóna accés ha sigut obtingut en la UA no heu de presentar cap documentació.

* En el cas de titulats per una universitat espanyola

-          Fotocòpia acarada (\*) del títol o del dipòsit, si escau, que us dóna accés.

* En el cas de titulats per una universitat estrangera:

Si teniu el títol homologat:

-          Fotocòpia acarada (\*) de l'homologació del títol que us dóna accés.

Si no teniu el títol homologat:

-          Fotocòpia acarada (\*) del títol que us dóna accés.

(\*) Per a acarar una fotocòpia heu de lliurar també el document original. Després de comprovar l'autenticitat de la còpia us tornen l'original. No cal lliurar l'original en el mateix moment si les fotocòpies ja estigueren compulsades per l'organisme que va emetre el document original, per un notari o si es tracta de documents estrangers, si ja estan acarades i legalitzades per les representacions diplomàtiques o consulars d'Espanya al país de procedència del document. També s'admeten les còpies acarades pels organitzadors dels estudis sempre que l'acarament complisca amb els requisits establits per les instruccions dictades per la Secretaria General de la Universitat d’Alacant

(<http://www.ua.es/secretaria.gral/va/compulsas.pdf>).

* El CEDIP pot sol·licitar l'aportació de documentació complementària per a garantir la veracitat de les dades facilitades, incloent-hi la legalització dels documents expedits a l'estranger, així com la traducció.

En cas que es requerisca la legalització, aquesta ha de realitzar-se per via diplomàtica o, si escau, mitjançant la postil·la del Conveni de l’Haia. Aquest requisit no s'exigirà en cap cas als documents expedits per les autoritats dels estats membres de la Unió Europea o signataris de l'Acord sobre l'Espai Econòmic Europeu.

Si es requereix la traducció al castellà, aquesta haurà d’estar signada i segellada, si escau, per personal traductor espanyol o estranger degudament identificat.





[Carretera Sant Vicent del Raspeig s/n  
03203 Sant Vicent del Raspeig - Alacant  
 Tel. 25 144 6616 - Fax 68 293 1283](https://www.google.es/maps/@99.074298,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12178&trk=tyah&trkInfo=tarId%2Q2571137305606%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)